A4-0222/97

Πρόταση οδηγίας του Ευρωπαϊκού Κοινοβουλίου και του Συμβουλίου όσον αφορά την έννομη προστασία των βιοτεχνολογικών εφευρέσεων (COM(95)0661 - C4-0063/96 - 95/0350(COD))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική αναφορά 3α (νέα)

>Κείμενο μετά την ψηφοφορία στο ΕΚ>

έχοντας υπόψη την γνωμοδότηση αριθ. 8 της ομάδας συμβούλων της Επιτροπής για τη δεοντολογία της βιοτεχνολογίας[semigr ]

(Τροπολογία 2)

Αιτιολογική σκέψη 3

>Αρχικό κείμενο>

(3) ότι χωρίς αποτελεσματική και εναρμονισμένη προστασία σε όλα τα κράτη μέλη, οι επενδύσεις αυτές κινδυνεύουν να μην πραγματοποιηθούν.

>Κείμενο μετά την ψηφοφορία στο ΕΚ>

(3) ότι η αποτελεσματική και εναρμονισμένη προστασία σε όλα τα κράτη μέλη είναι ουσιαστικής σημασίας για τη διατήρηση και ενθάρρυνση επενδύσεων στον τομέα της βιοτεχνολογίας,

(Τροπολογία 3)

Αιτιολογική σκέψη 4

>Αρχικό κείμενο>

(4) ότι μετά την απόρριψη από το Ευρωπαϊκό Κοινοβούλιο, του κοινού σχεδίου οδηγίας του Ευρωπαϊκού Κοινοβουλίου και του Συμβουλίου σχετικά με την έννομη προστασία των βιοτεχνολογικών εφευρέσεων, που είχε εγκριθεί από την επιτροπή συνδιαλλαγής, το Ευρωπαϊκό Κοινοβούλιο και το Συμβούλιο διαπίστωσαν ότι η έννομη προστασία των βιοτεχνολογικών εφευρέσεων δεν μπορεί να παραμείνει ως έχει,

>Κείμενο μετά την ψηφοφορία στο ΕΚ>

(4) ότι μετά την απόρριψη από το Ευρωπαϊκό Κοινοβούλιο, του κοινού σχεδίου οδηγίας του Ευρωπαϊκού Κοινοβουλίου και του Συμβουλίου σχετικά με την έννομη προστασία των βιοτεχνολογικών εφευρέσεων, που είχε εγκριθεί από την επιτροπή συνδιαλλαγής, το Ευρωπαϊκό Κοινοβούλιο και το Συμβούλιο διαπίστωσαν ότι η έννομη προστασία των βιοτεχνολογικών εφευρέσεων χρήζει διασαφηνίσεων,

(Τροπολογία 5)

Αιτιολογική σκέψη 9

>Αρχικό κείμενο>

(9) ότι η εναρμόνιση των νομοθεσιών των κρατών μελών υπαγορεύεται από την ανάγκη αποσαφήνισης ορισμένων εννοιών των εθνικών νομοθεσιών οι οποίες προέρχονται από ορισμένες διεθνείς συμβάσεις για τα διπλώματα ευρεσιτεχνίας και τις φυτικές ποικιλίες και οι οποίες έχουν προκαλέσει αβεβαιότητα ως προς τη φυτική ύλη και ορισμένων μικροβιολογικών εφευρέσεων[semigr ] πρόκειται κυρίως για έννοιες, όπως η εξαίρεση από τη δυνατότητα προστασίας με τη βάση δίπλωμα ευρεσιτεχνίας των φυτικών ποικιλιών καιτ ων φυλών ζώων ή των κυρίως βιολογικών μεθόδων παραγωγή φυτών ή ζώων,

>Κείμενο μετά την ψηφοφορία στο ΕΚ>

(8α) ότι σε ορισμένες περιπτώσεις όπως είναι η μη δυνατότητα κατοχύρωσης με δίπλωμα ευρεσιτεχνίας φυτικών και ζωϊκών ποικιλιών καθώς και βιολογικών διαδικασιών για την παραγωγή φυτών και ζώων, ορισμένες πτυχές των εθνικών νομοθετικών διατάξεων που βασίζονται στις διεθνείς συμβάσεις για τα διπλώματα ευρεσιτεχνίας και για τις φυτικές ποικιλίες, έχουν προκαλέσει αβεβαιότητα όσον αφορά την προστασία των βιοτεχνολογικών και ορισμένων μικροβιολογικών εφευρέσεων[semigr ] ότι παρίσταται ανάγκη εναρμόνισης προκειμένου να εξαλειφθεί η αβεβαιότητα αυτή[semigr ]

(Τροπολογία 6)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

(9α) έχοντας υπόψη το αναπτυξιακό δυναμικό που έχουν οι βιοτεχνολογίες για το περιβάλλον και ιδιαίτερα τη χρησιμότητα των τεχνολογιών αυτών για την ανάπτυξη καλλιεργητικών μεθόδων που ρυπαίνουν λιγότερο το έδαφος και οδηγούν σε μεγαλύτερη οικονομία[semigr ] ότι θα πρέπει να ενθαρρυνθεί, μέσω του συστήματος των διπλωμάτων ευρεσιτεχνίας, η έρευνα και η δρομολόγηση των διαδικασιών αυτών[semigr ]

(Τροπολογία 7)

Αιτιολογική σκέψη 9β (νέα)

>Κείμενο μετά την ψηφοφορία στο ΕΚ>

(9β) έχοντας υπόψη τη σημασία που έχει η ανάπτυξη των βιοτεχνολογιών για τις αναπτυσσόμενες χώρες, και τούτο τόσο στον τομέα της υγείας και της καταπολέμησης των μεγάλων επιδημιών και ενδημιών όσο και στον τομέα της καταπολέμησης της πείνας στον κόσμο[semigr ] ότι θα πρέπει να ενθαρρυνθεί ως εκ τούτου, μέσω του συστήματος των διπλωμάτων ευρεσιτεχνίας, η έρευνα στους τομείς αυτούς[semigr ] ότι θα πρέπει εξάλλου να δοθεί ώθηση σε διεθνείς μηχανισμούς που θα εξασφαλίσουν τη διάδοση των τεχνολογιών αυτών στον τρίτο κόσμο και υπέρ των πληθυσμών του[semigr ]

(Τροπολογίες 8)

Αιτιολογική σκέψη 9γ (νέα)

>Κείμενο μετά την ψηφοφορία στο ΕΚ>

(9γ) ότι η συμφωνία για τις πτυχές του δικαιώματος πνευματικής ιδιοκτησίας που άπτονται του εμπορίου TRIPS που έχουν υπογράψει η Ευρωπαϊκή Κοινότητα και τα κράτη μέλη αποτελεί άμεσα ισχύον δίκαιο και προβλέπει ότι πρέπει να κατοχυρώνονται με δίπλωμα ευρεσιτεχνίας προϊόντα και μέθοδοι σε όλους τους τομείς της τεχνολογίας[semigr ]

(Τροπολογία 9)

Αιτιολογική σκέψη 11

>Αρχικό κείμενο>

(11) ότι ένα δίπλωμα ευρεσιτεχνίας δεν επιτρέπει μεν στον κάτοχό του να υλοποιήσει την εφεύρεσή του, αλλά απλώς του δίνει το δικαίωμα να απαγορεύσει σε τρίτους την εκμετάλλευσή της για βιομηχανικούς και εμπορικούς σκοπούς και ότι στο εξής το δίκαιο ευρεσιτεχνίας δεν πρόκειται να αμφισβητεί τις κοινοτικές και εθνικές νομοθεσίες ως προς τον έλεγχο εφαρμογών της έρευνας και της χρησιμοποίησης ή της εμπορίας των αποτελεσμάτων της, ιδίως σε σχέση με τις απαιτήσεις της δημόσιας υγείας, της ασφάλειας, της προστασίας του περιβάλλοντος, της προστασίας των ζώων, της διαφύλαξης της γενετικής ποικιλομορφίας και της τήρησης ορισμένων κανόνων δεοντολογίας[semigr ]

>Κείμενο μετά την ψηφοφορία στο ΕΚ>

(11) ότι ένα δίπλωμα ευρεσιτεχνίας δεν επιτρέπει μεν στον κάτοχό του να υλοποιήσει την εφεύρεσή του, αλλά απλώς του δίνει το δικαίωμα να απαγορεύσει σε τρίτους την εκμετάλλευσή της για βιομηχανικούς και εμπορικούς σκοπούς και ότι στο εξής το δίκαιο ευρεσιτεχνίας δεν πρόκειται να αντικαταστήσει ή να καταστήσει περιττές τις ευρωπαϊκές, διεθνείς ή εθνικές νομοθεσίες εισάγοντας ενδεχομένως ορισμένους περιορισμούς ή απαγορεύσεις, ή θεσπίζοντας τον έλεγχο εφαρμογών της έρευνας και της χρησιμοποίησης ή της εμπορίας των αποτελεσμάτων της, ιδίως σε σχέση με τις απαιτήσεις της δημόσιας υγείας, της ασφάλειας, της προστασίας του περιβάλλοντος, της προστασίας των ζώων, της διαφύλαξης της γενετικής ποικιλομορφίας και της τήρησης ορισμένων κανόνων δεοντολογίας[semigr ]

(Τροπολογία 10)

Αιτιολογική σκέψη 12α (νέα)

>Κείμενο μετά την ψηφοφορία στο ΕΚ>

(12α) ότι η Σύμβαση του Συμβουλίου της Ευρώπης για τα ανθρώπινα δικαιώματα και την βιοϊατρική (που εγκρίθηκε από την Επιτροπή Υπουργών στις 19 Νοεμβρίου 1996) πρέπει να τηρείται[semigr ]

(Τροπολογία 11)

Αιτιολογική σκέψη 13

>Αρχικό κείμενο>

(13) ότι πρέπει να διευκρινισθεί ότι οι γνώσεις ως προς το ανθρώπινο σώμα και τα επί μέρους στοιχεία του στη φυσική τους κατάσταση ανήκουν στο χώρο των επιστημονικών ανακαλύψεων και ως εκ τούτου δεν μπορούν να θεωρηθούν ως εφευρέσεις επιδεχόμενες δίπλωμα ευρεσιτεχνιακής προστασίας[semigr ] ότι εξ αυτού απορρέει ότι το δίκαιο ευρεσιτεχνίας δεν θίγει την θεμελιώδη ηθική αρχή που αποκλείει κάθε δικαίωμα ιδιοποίησης της ανθρώπινης ύπαρξης,

>Κείμενο μετά την ψηφοφορία στο ΕΚ>

(13) ότι το δίκαιο της ευρεσιτεχνίας θα πρέπει να εφαρμόζεται τηρουμένων των θεμελιωδών αρχών που εγγυώνται για την αξιοπρέπεια και την ακεραιότητα του ατόμου[semigr ] ότι θα πρέπει να δοθεί έμφαση στην αρχή σύμφωνα με την οποία το ανθρώπινο σώμα σε όλα τα στάδια της σύστασης και της ανάπτυξής του καθώς και τα στοιχεία του, ειδικότερα δε τα γεννητικά του κύτταρα, τα προϊόντα του καθώς και η ακολουθία ή μερική ακολουθία ενός ανθρώπινου γονιδίου δεν μπορούν να αποτελέσουν αντικείμενο εφευρέσεων που να κατοχυρώνονται με δίπλωμα ευρεσιτεχνίας[semigr ] ότι οι αρχές αυτές δεν είναι σύμφωνες με τα κριτήρια της κατοχύρωσης με δίπλωμα ευρεσιτεχνίας που ισχύουν στο δίκαιο της ευρεσιτεχνίας, τα οποία προβλέπουν ότι μία απλή ανακάλυψη δεν μπορεί να κατοχυρωθεί με δίπλωμα ευρεσιτεχνίας[semigr ]

(Τροπολογία 12)

Αιτιολογική σκέψη 14

>Αρχικό κείμενο>

(14) ότι έχει σημειωθεί μεγάλη πρόοδος στην θεραπεία των ασθενειών χάρη σε φάρμακα προερχόμενα από στοιχεία που έχουν απομονωθεί από το ανθρώπινο σώμα ή παραχθεί με άλλη μέθοδο, φάρμακα που είναι προϊόντα τεχνικών μεθόδων που αποσκοπούν στην παραγωγή στοιχείων με δομή παρόμοια εκείνης φυσικών στοιχείων που υπάρχουν στο ανθρώπινο σώμα και ότι, επομένως, ενδείκνυται να ενθαρρύνεται με διπλώματα ευρεσιτεχνίας η έρευνα για την απόκτηση στοιχείων του τύπου αυτού,

>Κείμενο μετά την ψηφοφορία στο ΕΚ>

(14) ότι έχει σημειωθεί μεγάλη πρόοδος στην θεραπεία των ασθενειών χάρη σε φάρμακα προερχόμενα από στοιχεία που έχουν απομονωθεί από το ανθρώπινο σώμα και/ή παραχθεί με άλλη μέθοδο, φάρμακα που είναι προϊόντα τεχνικών μεθόδων που αποσκοπούν στην παραγωγή στοιχείων με δομή παρόμοια εκείνης φυσικών στοιχείων που υπάρχουν στο ανθρώπινο σώμα και ότι, επομένως, ενδείκνυται να ενθαρρύνεται με διπλώματα ευρεσιτεχνίας η έρευνα για την απόκτηση και την απομόνωση στοιχείων του τύπου αυτού, που είναι πολύτιμα για την παραγωγή φαρμάκων[semigr ]

(Τροπολογία 13)

Αιτιολογική σκέψη 14α (νέα)

>Κείμενο μετά την ψηφοφορία στο ΕΚ>

(14α) ότι το σύστημα των διπλωμάτων ευρεσιτεχνίας δεν επιτρέπει τη χρηματοδότηση της έρευνας και την παραγωγή φαρμάκων που προέρχονται από την βιοτεχνολογία και είναι απαραίτητα για την καταπολέμηση των σπανίων ή των λεγομένων «ορφανών» νόσων[semigr ] ότι η Κοινότητα και τα κράτη μέλη έχουν την υποχρέωση να βρουν μία κατάλληλη λύση για το πρόβλημα αυτό[semigr ]

(Τροπολογία 14)

Αιτιολογική σκέψη 15

>Αρχικό κείμενο>

(15) ότι συνεπώς είναι απαραίτητο να επισημανθεί ότι το αντικείμενο μιας εφεύρεσης που είναι επιδεκτική βιομηχανικής εφαρμογής και αφορά στοιχείο το οποίο με τεχνική μέθοδο είτε έχει απομονωθεί από το ανθρώπινο σώμα είτε έχει παραχθεί με άλλο τρόπο επιδέχεται κατοχύρωση με δίπλωμα ευρεσιτεχνίας, ακόμη και αν η δομή του εν λόγω στοιχείου είναι ίδια με εκείνη ενός φυσικού στοιχείου, θεωρώντας αυτονόητο ότι κανένα δίπλωμα ευρεσιτεχνίας δεν μπορεί να θεωρηθεί ότι καλύπτει το στοιχείο εκείνο του ανθρώπινου σώματος στο φυσικό του περιβάλλον το οποίο αποτέλεσε και τη βάση της σχετικής εφεύρεσης,

>Κείμενο μετά την ψηφοφορία στο ΕΚ>

(15) ότι συνεπώς είναι απαραίτητο να επισημανθεί ότι μια εφεύρεση που αφορά στοιχείο το οποίο με τεχνική μέθοδο είτε έχει απομονωθεί από το ανθρώπινο σώμα είτε έχει παραχθεί με άλλο τρόπο και είναι βιομηχανικώς εφαρμόσιμη δεν εξαιρείται από την κατοχύρωση με δίπλωμα ευρεσιτεχνίας, ακόμη και αν η δομή του εν λόγω στοιχείου είναι ίδια με εκείνη ενός φυσικού στοιχείου, ενώ το δίπλωμα ευρεσιτεχνίας δεν μπορεί να καλύπτει το στοιχείο εκείνο του ανθρώπινου σώματος στο φυσικό του περιβάλλον το οποίο αποτέλεσε και τη βάση της σχετικής εφεύρεσης,

(Τροπολογία 15)

Αιτιολογική σκέψη 16

>Αρχικό κείμενο>

(16) ότι ένα τέτοιο στοιχείο που είτε έχει απομονωθεί από το ανθρώπινο σώμα είτε έχει παραχθεί με άλλον τρόπο δεν μπορεί να θεωρηθεί ανεπίδεκτο κατοχύρωσης ως στοιχείο του ανθρώπινου σώματος στη φυσική του κατάσταση, δηλαδή να εξομοιωθεί με ανακάλυψη, διότι το απομονωμένο στοιχείο είναι αποτέλεσμα τεχνικών μεθόδων με τις οποίες εντοπίσθηκε, καθαρίσθηκε και πολλαπλασιάσθηκε έξω από το ανθρώπινο σώμα, τεχνικές τις οποίες μόνον ο άνθρωπος μπορεί να εφαρμόσει και οι οποίες είναι αδύνατο να υπάρξουν στη φύση,

>Κείμενο μετά την ψηφοφορία στο ΕΚ>

(16) ότι ένα τέτοιο στοιχείο που είτε έχει απομονωθεί από το ανθρώπινο σώμα είτε έχει παραχθεί με άλλο τρόπο είναι δυνατόν να κατοχυρωθεί με δίπλωμα ευρεσιτεχνίας εφόσον είναι το αποτέλεσμα τεχνικών μεθόδων με τις οποίες εντοπίσθηκε, καθαρίσθηκε και πολλαπλασιάσθηκε έξω από το ανθρώπινο σώμα, τεχνικές τις οποίες μόνον ο άνθρωπος μπορεί να εφαρμόσει και οι οποίες είναι αδύνατο να υπάρξουν στη φύση,

(Τροπολογία 16)

Αιτιολογικές σκέψεις 16α έως 16ε (νέες)

>Κείμενο μετά την ψηφοφορία στο ΕΚ>

(16α) ότι η συζήτηση για τη δυνατότητα κατοχυρώσεως με δίπλωμα ευρεσιτεχνίας των ακολουθιών ή μερικών ακολουθιών γονιδίων προκαλεί διχογνωμίες[semigr ] ότι σύμφωνα με την παρούσα οδηγία πρέπει να εφαρμοσθούν για τη χορήγηση διπλώματος ευρεσιτεχνίας για εφευρέσεις που αφορούν τις εν λόγω ακολουθίες ή μερικές ακολουθίες τα ίδια κριτήρια που ισχύουν στους υπολοίπους τομείς της τεχνολογίας,

>Κείμενο μετά την ψηφοφορία στο ΕΚ>

(16β) ότι μια απλή ακολουθία τμημάτων του DNA δεν περιέχει κανόνα για τεχνικές ενέργειες και ως εκ τούτου δεν συνιστά εφεύρεση που μπορεί να κατοχυρωθεί με δίπλωμα ευρεσιτεχνίας,

>Κείμενο μετά την ψηφοφορία στο ΕΚ>

(16γ) ότι μία ακολουθία ή μερική ακολουθία τότε μόνο μπορεί να αποτελέσει αντικείμενο ευρεσιτεχνιακής προστασίας όταν εκπληρούνται όλες οι προϋποθέσεις που είναι απαραίτητες για τη χορήγηση διπλώματος ευρεσιτεχνίας, δηλαδή: νεωτερισμός, εφευρετικό ύψος και βιομηχανική εφαρμογή,

>Κείμενο μετά την ψηφοφορία στο ΕΚ>

(16δ) ότι όσον αφορά το κριτήριο της βιομηχανικής εφαρμογής είναι κατ' αρχήν απαραίτητο να καθορισθεί το πλαίσιο ανάγνωσης της ακολουθίας ή μερικής ακολουθίας και συνεπώς να προσδιορισθεί για ποιά πρωτεΐνη κωδικοποιείται μία ακολουθία DNA[semigr ] σε περίπτωση ακολουθιών που επικαλύπτονται θεωρείται από πλευράς δικαιώματος ευρεσιτεχνίας κάθε ακολουθία ως ανεξάρτητη ακολουθία,

>Κείμενο μετά την ψηφοφορία στο ΕΚ>

(16ε) οι απαιτήσεις για την γνωστοποίηση της βιομηχανικής εφαρμογής των ακολουθιών ή μερικών ακολουθιών δεν διαφέρουν από τις αντίστοιχες σε άλλους τομείς της τεχνολογίας[semigr ] ότι συνεπώς κατά την κατάθεση της ευρεσιτεχνίας θα πρέπει να γνωστοποιείται συγκεκριμένα μία τουλάχιστον βιομηχανική εφαρμογή.

(Τροπολογία 99)

Αιτιολογική σκέψη 16στ) (νέα)

>Κείμενο μετά την ψηφοφορία στο ΕΚ>

16στ. ότι η παρούσα οδηγία δεν επηρεάζει σε καμία περίπτωση τα θεμέλια της ισχύουσας νομοθεσίας σχετικά με τα διπλώματα ευρεσιτεχνίας, που βρίσκουν εφαρμογή στον τομέα των βιοτεχνολογικών εφευρέσεων και σύμφωνα με τα οποία δίπλωμα ευρεσιτεχνίας μπορεί να χορηγηθεί για κάθε νέα εφαρμογή εφεύρεσης σχετικής με γονίδιο ή με μερική ακολουθία που ήδη απολαύει της προστασίας που παρέχει ένα δίπλωμα ευρεσιτεχνίας[semigr ]

(Τροπολογία 17)

Αιτιολογική σκέψη 16ζ (νέα)

>Κείμενο μετά την ψηφοφορία στο ΕΚ>

(16ζ) το άτομο από το οποίο γίνεται λήψη εκκριμάτων πρέπει ενημερωμένα και ελεύθερα να δώσει την συναίνεσή του οσάκις κατατίθεται αίτηση κατοχύρωσης με δίπλωμα ευρεσιτεχνίας των εκκριμάτων που λαμβάνονται από το σώμα του[semigr ]

(Τροπολογία 18)

Αιτιολογική σκέψη 17

>Αρχικό κείμενο>

(17) ότι για να προσδιορισθεί η έκταση της εξαίρεσης από τη δυνατότητα κατοχύρωσης με δίπλωμα ευρεσιτεχνίαςτων φυτικών ποικιλιών και των φυλών ζώων πρέπει να διευκρινισθεί ότι η εν λόγω εξαίρεση αφορά τις ποικιλίες και τα είδη αυτά καθαυτά και ότι δεν θίγει τη δυνατότητα κατοχύρωσης με δίπλωμα ευρεσιτεχνίας φυτών και ζώων που παρήχθησαν με μέθοδο η οποία τουλάχιστον σε ένα από τα στάδια είναι κυρίως μικροβιολογική, ανεξάρτητα από το βιολογικό υλικό εκκίνησης στο οποίο εφαρμόστηκε η εν λόγω μέθοδος,

>Κείμενο μετά την ψηφοφορία στο ΕΚ>

(17) ότι η παρούσα οδηγία δεν αφορά την εξαίρεση φυτικών ποικιλιών και φυλών ζώων από τη δυνατότητα κατοχύρωσης με δίπλωμα ευρεσιτεχνίας[semigr ] ότι, αντιθέτως, εφευρέσεις που έχουν ως αντικείμενο φυτά ή ζώα είναι κατ´ αρχήν επιδεκτικές κατοχύρωσης με δίπλωμα ευρεσιτεχνίας εφόσον η εφαρμοσιμότητα της εφεύρεσης δεν περιορίζεται τεχνικά σε μια φυτική ποικιλία ή φυλή ζώων,

(Τροπολογία 19)

Αιτιολογική σκέψη 17α (νέα)

>Κείμενο μετά την ψηφοφορία στο ΕΚ>

(17α) ότι η έννοια της φυτικής ποικιλίας ορίζεται από τη νομοθεσία περί προστασίας των ποικιλιών[semigr ] ότι σύμφωνα με την ανωτέρω νομοθεσία μια ποικιλία χαρακτηρίζεται από ολόκληρο το γένωμά της και έχει επομένως ατομικότητα αφού διακρίνεται σαφώς από άλλες ποικιλίες,

(Τροπολογία 20)

Αιτιολογική σκέψη 17β (νέα)

>Κείμενο μετά την ψηφοφορία στο ΕΚ>

(17β) ότι ένα σύνολο φυτών, το οποίο χαρακτηρίζεται από ένα συγκεκριμένο γονίδιο (και όχι από ένα ολόκληρο γένωμα), δεν υπόκειται στην προστασία των ποικιλιών[semigr ] δεν εξαιρείται συνεπώς από τη δυνατότητα κατοχύρωσης με δίπλωμα ευρεσιτεχνίας, ακόμη και αν περιλαμβάνει φυτικές ποικιλίες,

(Τροπολογία 21)

Αιτιολογική σκέψη 17 γ (νέα)

>Κείμενο μετά την ψηφοφορία στο ΕΚ>

(17γ) ότι αν, αντίθετα, μια εφεύρεση συνίσταται απλώς στη γενετική τροποποίηση μιας συγκεκριμένης φυτικής ποικιλίας για τη δημιουργία μιας νέας ποικιλίας, αυτή η νέα ποικιλία εξακολουθεί να μην μπορεί να αποτελέσει αντικείμενο ευρεσιτεχνίας, ακόμη και αν η γενετική τροποποίηση δεν είναι αποτέλεσμα καλλιέργειας αλλά προϊόν γενετικής μεθόδου,

(Τροπολογία 22)

Αιτιολογική σκέψη 18

>Αρχικό κείμενο>

(18) Ότι για να καθοριστεί πότε αποκλείεται η κατοχύρωση με δίπλωμα ευρεσιτεχνίας των κυρίως βιολογικών μεθόδων παραγωγής φυτών ή ζώων πρέπει να ληφθεί υπόψη η ανθρώπινη παρέμβαση και οι επιπτώσεις της στα επιτευχθέντα αποτελέσματα,

>Κείμενο μετά την ψηφοφορία στο ΕΚ>

(18) Ότι μια μέθοδος καλλιέργειας φυτών και ζώων είναι κυρίως βιολογική εφόσον βασίζεται στη διασταύρωση ολόκληρων γενωμάτων (με επακόλουθη επιλογή και ενδεχομένως νέα ολοκληρωμένη διασταύρωση),

(Τροπολογία 23)

Αιτιολογική σκέψη 19

>Αρχικό κείμενο>

(19) ότι οι εθνικές νομοθεσίες περί ευρεσιτεχνίας περιλαμβάνουν διατάξεις σχετικά με τα κριτήρια επιδεκτικότητας και αποκλεισμού από τη δυνατότητα κατοχύρωσης, ιδίως διατάξεις σύμφωνα με τις οποίες το δίπλωμα ευρεσιτεχνίαςδεν χορηγείται για εφευρέσεις των οποίων η δημοσίευση ή η εφαρμογή αντίκειται στη δημόσια τάξη ή τα χρηστά ήθη[semigr ]

>Κείμενο μετά την ψηφοφορία στο ΕΚ>

(19) ότι η οδηγία αυτή δεν επηρεάζει τις έννοιες της εφεύρεσης και της ανακάλυψης όπως αυτές έχουν αναπτυχθεί από τις εθνικές νομοθετικές διατάξεις που αφορούν την κατοχύρωση με δίπλωμα ευρεσιτεχνίας, τις πρακτικές των Γραφείων Διπλωμάτων Ευρεσιτεχνίας και τη νομολογία, καθώς και τις έννοιες που προβλέπονται στις διεθνείς συμφωνίες και στην Ευρωπαϊκή Σύμβαση για τα Διπλώματα Ευρεσιτεχνίας[semigr ]

(Τροπολογία 24)

Αιτιολογική σκέψη 19α (νέα)

>Κείμενο μετά την ψηφοφορία στο ΕΚ>

(19α) ότι η παρούσα οδηγία δεν θίγει τις διατάξεις της εθνικής νομοθεσίας περί ευρεσιτεχνίας, σύμφωνα με τις οποίες οι χειρουργικές, θεραπευτικές και διαγνωστικές μέθοδοι που εφαρμόζονται στο σώμα των ανθρώπων ή των ζώων, εξαιρούνται από την ευρεσιτεχνιακή προστασία,

(Τροπολογία 79)

Αιτιολογική σκέψη 19β (νέα)

>Κείμενο μετά την ψηφοφορία στο ΕΚ>

(19β) εκτιμώντας ότι η οδηγία αυτή ουδόλως επηρεάζει τις βάσεις του ισχύοντος δικαίου περί ευρεσιτεχνίας, σύμφωνα με το οποίο δύναται να χορηγείται δίπλωμα ευρεσιτεχνίας για κάθε νέα εφαρμογή προϊόντος το οποίο ήδη έχει κατοχυρωθεί με δίπλωμα ευρεσιτεχνίας,

(Τροπολογία 26)

Αιτιολογικές σκέψεις 19γ και 19δ (νέες)

>Κείμενο μετά την ψηφοφορία στο ΕΚ>

(19γ) ότι η συμφωνία TRIPS προβλέπει τη δυνατότητα αποκλεισμού εφευρέσεων από την κατοχύρωση με δίπλωμα ευρεσιτεχνίας, στην περίπτωση που η παρεμπόδιση της βιομηχανικής της εκμεταλλεύσεως είναι απαραίτητη για την προστασία της δημοσίας τάξεως ή των χρηστών ηθών συμπεριλαμβανομένης της προστασίας της ζωής ή της υγείας των ανθρώπων, των ζώων ή των φυτών ή για την αποτροπή μιας σοβαρής μολύνσεως του περιβάλλοντος, υπό την προϋπόθεση ότι ένας τέτοιος αποκλεισμός δεν λαμβάνει χώρα μόνο επειδή η εκμετάλλευση απαγορεύεται από τη νομοθεσία των επιμέρους συμβαλλομένων κρατών (άρθρο 27, παρ. 2),

>Κείμενο μετά την ψηφοφορία στο ΕΚ>

(19δ) ότι άλλες απαγορεύσεις εκμεταλλεύσεως της εθνικής νομοθεσίας δεν επαρκούν για τον αποκλεισμό της ευρεσιτεχνιακής προστασίας[semigr ] ότι ένας τέτοιος αποκλεισμός προϋποθέτει ότι η βιομηχανική εκμετάλλευση της εφεύρεσης απαγορεύεται στο ενδιαφερόμενο κράτος μέλος[semigr ] ότι μία εφεύρεση της οποίας επιτρέπεται η βιομηχανική εκμετάλλευση δεν μπορεί να αποκλεισθεί από την ευρεσιτεχνιακή προστασία.

(Τροπολογία 27)

Αιτιολογική σκέψη 20

>Αρχικό κείμενο>

(20) ότι είναι σκόπιμο να συμπεριληφθεί στο διατακτικό της παρούσας οδηγίας η εν λόγω παραπομπή στη δημόσια τάξη ή τα χρηστά ήθη προκειμένου να δοθεί μεγαλύτερη έμφαση στο γεγονός ότι ορισμένες από τις εφαρμογές των βιοτεχνολογικών εφευρέσεων μπορούν να προσβάλουν τη δημόσια τάξη ή τα χρηστά ήθη με τις συνέπειες ή τα αποτελέσματά τους,

>Κείμενο μετά την ψηφοφορία στο ΕΚ>

(20) ότι η θεμελιώδης αρχή, σύμφωνα με την οποία αποκλείονται από την ευρεσιτεχνιακή προστασία οι εφευρέσεις, η γνωστοποίηση ή εκμετάλλευση των οποίων είναι αντίθετη με τη δημόσια τάξη ή τα χρηστά ήθη, πρέπει να τονισθεί και στην παρούσα οδηγία.

(Τροπολογία 28) Αιτιολογική σκέψη 21

>Αρχικό κείμενο>

(21) Ότι το ενδεχόμενο προσβολής πρέπει να εξετάζεται κατά περίπτωση, με στάθμιση των σχετικών αξιών, στο πλαίσιο της οποίας αξιολογείται, αφενός, η χρησιμότητα της εφεύρεσης και, αφετέρου, οι τυχόν κίνδυνοι που παρουσιάζει και ενδεχομένως οι αντιρρήσεις που βασίζονται σε θεμελιώδεις αξίες της έννομης τάξης,

>Κείμενο μετά την ψηφοφορία στο ΕΚ>

Διαγράφεται

(Τροπολογία 80)

Αιτιολογική σκέψη 22

>Αρχικό κείμενο>

(22) ότι το κυρίως κείμενο της παρούσας οδηγίας πρέπει επίσης να περιλαμβάνει ενδεικτικό κατάλογο των εφευρέσεων που αποκλείονται της προστασίας με διπλώματα ευρεσιτεχνίας για να χρησιμεύει ως οδηγός στους εθνικούς δικαστές και τα γραφεία ευρεσιτεχνίας με αποσαφήνιση της παραπομπής στη δημόσια τάξη ή τα χρηστά ήθη,

>Κείμενο μετά την ψηφοφορία στο ΕΚ>

(22) ότι το κυρίως κείμενο της παρούσας οδηγίας πρέπει επίσης να περιλαμβάνει ενδεικτικό κατάλογο των εφευρέσεων που αποκλείονται της προστασίας με διπλώματα ευρεσιτεχνίας για να χρησιμεύει ως οδηγός στους εθνικούς δικαστές και τα γραφεία ευρεσιτεχνίας με αποσαφήνιση της παραπομπής στη δημόσια τάξη ή τα χρηστά ήθη[semigr ] ότι είναι αυτονόητο ότι ο κατάλογος αυτός δεν μπορεί να είναι πλήρης[semigr ] ότι οι μέθοδοι, η εφαρμογή των οποίων προσβάλλει την ανθρώπινη αξιοπρέπεια, όπως οι μέθοδοι για την παραγωγή εμβίων όντων από βλαστικά ή πανίσχυρα κύτταρα ανθρώπων και ζώων, θα πρέπει, όπως είναι φυσικό, να εξαιρεθούν επίσης από την ευρεσιτεχνιακή προστασία[semigr ]

(Τροπολογία 30)

Αιτιολογική σκέψη 23

>Αρχικό κείμενο>

(23) ότι το αντικείμενο αυτού του επιστημονικού τομέα, δηλαδή η έμψυχη ύλη, και οι συχνά υπολογίσιμες επιπτώσεις των υπό εξέταση εφευρέσεων επιβάλλουν να λαμβάνονται σε ηυξημένο βαθμό υπόψη οι ηθικές πτυχές όταν εξετάζεται κατά πόσο είναι δυνατόν να απονέμεται δίπλωμα ευρεσιτεχνίας σε βιοτεχνολογικές εφευρέσεις[semigr ] ότι το γεγονός αυτό δεν μεταβάλλει τον κυρίως τεχνικό χαρακτήρα του δικαίου ευρεσιτεχνίας, ούτε υποκαθιστά κάθε άλλη εξέταση νομικής φύσεως στην οποία πρέπει να υποβάλλονται οι βιοτεχνολογικές εφευρέσεις από το στάδιο της ανάπτυξής τους μέχρι τη διάθεσή τους στο εμπόριο, ιδίως από την άποψη της ασφάλειας,

>Κείμενο μετά την ψηφοφορία στο ΕΚ>

(23) ότι οι ηθικές αυτές πτυχές πρέπει να σταθμίζονται προσεκτικά οσάκις εξετάζεται κατά πόσο είναι δυνατόν να απονέμεται δίπλωμα ευρεσιτεχνίας σε βιοτεχνολογικές εφευρέσεις λόγω της στενής σχέσεως που έχουν με την ίδια την ζωή και τις συνέπειές τους που ενδέχεται να είναι πολύ εκτεταμένες[semigr ] ότι οι ηθικές αυτές πτυχές θα πρέπει να λαμβάνονται συμπληρωματικά μόνο υπόψη κατά την εφαρμογή των συνήθων νομικών ελέγχων που προβλέπονται από τη νομοθεσία για την κατοχύρωση με δίπλωμα ευρεσιτεχνίας και τούτο ανεξαρτήτως κατηγορίας[semigr ]

(Τροπολογία 31)

Αιτιολογική σκέψη 24

>Αρχικό κείμενο>

(24) ότι εξαιτίας της σπουδαιότητας και του αμφισβητούμενου χαρακτήρα των τελείως νέων προβλημάτων που τίθενται με την βλαστική γονιδιακή θεραπεία, πρέπει να αποκλεισθεί κατηγορηματικά το ενδεχόμενο κατοχύρωσης με δίπλωμα ευρεσιτεχνίας των μεθόδων βλαστικής γονιδιακής θεραπείας των ανθρώπων,

>Κείμενο μετά την ψηφοφορία στο ΕΚ>

(24) ότι στην Ευρωπαϊκή Ένωση επικρατεί συναίνεση για το ότι η βλαστική γονιδιακή επέμβαση στον άνθρωπο και η κλωνοποίηση του ανθρώπου είναι αντίθετη με τη δημόσια τάξη και τα χρηστά ήθη[semigr ] ότι ως εκ τούτου είναι σημαντικό να αποκλεισθούν κατηγορηματικά από την ευρεσιτεχνιακή προστασία μέθοδοι βλαστικής γονιδιακής επέμβασης στον άνθρωπο και κλωνοποίησης του ανθρώπου.

(Τροπολογία 33)

Αιτιολογική σκέψη 24β (νέα)

>Κείμενο μετά την ψηφοφορία στο ΕΚ>

(24β) ότι η παρούσα οδηγία δεν επηρεάζει την εφαρμογή της σύμβασης για την προστασία των δικαιωμάτων του ανθρώπου και των θεμελιωδών ελευθεριών της 4ης Νοεμβρίου 1950, της σύμβασης για την προστασία των ανθρωπίνων δικαιωμάτων και την αξιοπρέπεια του ατόμου έναντι των εφαρμογών της βιολογίας και της ιατρικής: σύμβαση για τα δικαιώματα του ανθρώπου και την βιοϊατρική της 19ης Νοεμβρίου 1996 καθώς και οποιουδήποτε άλλου διεθνούς μέσου με το οποίο έχουν συνεργασθεί τα κράτη μέλη ή έχουν υπογράψει και που αφορά την προστασία των ανθρωπίνων δικαιωμάτων[semigr ]

(Τροπολογία 34)

Αιτιολογική σκέψη 25

>Αρχικό κείμενο>

(25) ότι οι μέθοδοι τροποποίησης της γενετικής ταυτότητας των ζώων που προκαλούν ταλαιπωρίες και σωματικές αναπηρίες σε αυτά χωρίς ουσιαστική χρησιμότητα για τον άνθρωπο ή τα ζώα, καθώς και τα ζώα που παράγονται με τις μεθόδους αυτές, πρέπει να αποκλειστούν της κατοχύρωσης με διπλώματα ευρεσιτεχνίας στο βαθμό που οι ταλαιπωρίες ή οι σωματικές αναπηρίες στις οποίες υπόκεινται τα ζώα είναι δυσανάλογες προς τον επιδιωκόμενο στόχο,

>Κείμενο μετά την ψηφοφορία στο ΕΚ>

(25) ότι οι μέθοδοι τροποποίησης της γενετικής ταυτότητας των ζώων που προκαλούν ταλαιπωρίες και σωματικές αναπηρίες σε αυτά χωρίς ουσιαστική ιατρική (διαγνωστική ή θεραπευτική) χρησιμότητα για τον άνθρωπο ή τα ζώα, καθώς και τα ζώα που παράγονται με τις μεθόδους αυτές, πρέπει να αποκλειστούν της κατοχύρωσης με διπλώματα ευρεσιτεχνίας.

(Τροπολογία 35)

Αιτιολογική σκέψη 30

>Αρχικό κείμενο>

(30) ότι πρέπει να υπάρξει δεύτερη παρέκκλιση από τα δικαιώματα του κατόχου του διπλώματος ευρεσιτεχνίας η οποία επιτρέπει στον γεωργό να χρησιμοποιεί τα κατοχυρωμένα, με δίπλωμα ευρεσιτεχνίας ζώα για λόγους αναπαραγωγής στη δική του εκμετάλλευση προκειμένου να ανανεώσει το ζωικό του κεφάλαιο

>Κείμενο μετά την ψηφοφορία στο ΕΚ>

(30) ότι πρέπει να υπάρξει δεύτερη παρέκκλιση από τα δικαιώματα του κατόχου του διπλώματος ευρεσιτεχνίας η οποία επιτρέπει στον γεωργό να χρησιμοποιεί τα κατοχυρωμένα με δίπλωμα ευρεσιτεχνίας ζώα για γεωργο- κτηνοτροφικές χρήσεις.

(Τροπολογία 36)

Αιτιολογική σκέψη 33

>Αρχικό κείμενο>

(33) ότι, στον τομέα της χρησιμοποίησης στο πλαίσιο της γενετικής μηχανικής νέων φυτικών χαρακτηριστικών που προέρχονται από νέες φυτικές ποικιλίες, πρέπει να προβλεφθεί εγγυημένη και έναντι τιμήματος πρόσβαση με τη μορφή υποχρεωτικής άδειας εκμετάλλευσης, όταν η εκμετάλλευση της εφεύρεσης για την οποία ζητείται η άδεια, υπαγορεύεται από το δημόσιο συμφέρον και η εφεύρεση συνιστά σημαντική τεχνική πρόοδο[semigr ]

>Κείμενο μετά την ψηφοφορία στο ΕΚ>

(33) ότι, στον τομέα της χρησιμοποίησης στο πλαίσιο της γενετικής μηχανικής νέων φυτικών χαρακτηριστικών που προέρχονται από νέες φυτικές ποικιλίες, πρέπει να προβλεφθεί εγγυημένη και έναντι τιμήματος πρόσβαση με τη μορφή υποχρεωτικής άδειας εκμετάλλευσης, όταν η εφεύρεση συνιστά σημαντική τεχνική πρόοδο[semigr ]

(Τροπολογία 37)

Αιτιολογική σκέψη 33α (νέα)

>Κείμενο μετά την ψηφοφορία στο ΕΚ>

(33α) ότι η συμφωνία TRIPS περιέχει λεπτομερή ρύθμιση του βάρους της αποδείξεως (άρθρο 34) που είναι δεσμευτική για όλα τα κράτη μέλη[semigr ] ότι για το λόγο αυτό δεν είναι απαραίτητη η θέσπιση σχετικής διατάξεως στην παρούσα οδηγία[semigr ]

(Τροπολογία 38)

Αιτιολογική σκέψη 33β (νέα)

>Κείμενο μετά την ψηφοφορία στο ΕΚ>

(33β) ότι η Επιτροπή θα εξετάσει, αν η ελεύθερη και απρόσκοπτη ανταλλαγή επιστημονικών πληροφοριών στον τομέα της βασικής έρευνας στη γενετική τεχνολογία παρεμποδίζεται από την καθυστέρηση ή απαγόρευση της δημοσίευσης εργασιών με περιεχόμενο που υπόκειται στην προστασία της ευρεσιτεχνίας, γιατί διαφορετικά η κατοχύρωση με ευρεσιτεχνία θα αποκλειόταν λόγω έλλειψης καινοτομίας στην εφεύρεση[semigr ] στο πλαίσιο αυτό η Επιτροπή θα συγκρίνει τις νομοθεσίες περί ευρεσιτεχνίας των ΗΠΑ και της Ιαπωνίας, και θα υποβάλει σχετική έκθεση στο Συμβούλιο και το Ευρωπαϊκό Κοινοβούλιο δύο χρόνια αφ´ ότου τεθεί σε ισχύ η παρούσα οδηγία,

(Τροπολογία 39)

Αιτιολογική σκέψη 33γ (νέα)

>Κείμενο μετά την ψηφοφορία στο ΕΚ>

(33γ) ότι η Επιτροπή θα υποβάλλει στο Ευρωπαϊκό Κοινοβούλιο ετήσια έκθεση σχετικά με την εξέλιξη της νομοθεσίας περί ευρεσιτεχνίας στους τομείς της βιοτεχνολογίας και της γενετικής τεχνολογίας,

(Τροπολογία 40)

Αιτιολογική σκέψη 33δ (νέα)

>Κείμενο μετά την ψηφοφορία στο ΕΚ>

(33δ) ότι δεν θίγονται με την παρούσα οδηγία τα δικαιώματα και οι υποχρεώσεις των κρατών μελών που πηγάζουν από διεθνείς συνθήκες[semigr ]

(Τροπολογία 41)

Αιτιολογική σκέψη 33ε (νέα)

>Κείμενο μετά την ψηφοφορία στο ΕΚ>

(33ε) ότι οι αρχές της σύμβασης για τη βιολογική ποικιλομορφία ορίζουν ότι «τα κράτη έχουν σύμφωνα με τον Χάρτη των Ηνωμένων Εθνών και τις αρχές του διεθνούς δικαίου το κυρίαρχο δικαίωμα να εκμεταλλεύονται τους πόρους τους σύμφωνα με τις οικείες τους περιβαλλοντικές πολιτικές καθώς και την ευθύνη να διασφαλίζουν ότι οι δραστηριότητες στο πλαίσιο της αρμοδιότητας ή του ελέγχου τους δεν προξενούν ζημίες στο περιβάλλον» (άρθρο 3)[semigr ]

(Τροπολογία 42)

Αιτιολογική σκέψη 33στ (νέα)

>Κείμενο μετά την ψηφοφορία στο ΕΚ>

(33στ) Το άρθρο 16, παράγαφος 2, δεύτερη πρόταση, της Συμβάσεως αυτής (Πρόσβαση και μεταφορά τεχνολογίας) ορίζει τα εξής: «ότι στην περίπτωση της τεχνολογίας που υπόκειται στις ευρεσιτεχνίες και σε άλλα δικαιώματα πνευματικής ιδιοκτησίας, η εν λόγω πρόσβαση και μεταφορά θα πραγματοποιείται υπό όρους που αναγνωρίζουν και είναι σύμφωνοι με την κατάλληλη και αποτελεσματική προστασία των δικαιωμάτων πνευματικής ιδιοκτησίας».

(Τροπολογία 77)

Αιτιολογική σκέψη 33ζ (νέα)

>Κείμενο μετά την ψηφοφορία στο ΕΚ>

(33ζ) . ότι το άρθρο 8(ι) της Σύμβασης για την Βιοποικιλότητα (In-situ διατήρηση) έχει ως εξής:

>Κείμενο μετά την ψηφοφορία στο ΕΚ>

«Κάθε αντισυμβαλλόμενο μέρος, οφείλει, στο μέτρο του δυνατού και εφόσον ενδείκνυται:

(ι) τηρώντας την δική του νομοθεσία να σέβεται, να προασπίζει και να περιφρουρεί τη γνώση, τις καινοτομίες και τις πρακτικές των αυτοχθόνων και τοπικών κοινοτήτων που εφαρμόζουν παραδοσιακούς τρόπους ζωής οι οποίοι συμβάλλουν στη διατήρηση και την συνεχή χρήση της βιοποικιλότητάς τους και προωθούν την ευρύτερη εφαρμογή της με την έγκριση και τη συμμετοχή των ατόμων που έχουν τη γνώση αυτή και εφαρμόζουν τις εν λόγω καινοτομίες και πρακτικές και να ενθαρρύνει την δίκαιη κατανομή των πλεονεκτημάτων που απορρέουν από τη χρήση της εν λόγω γνώσης καθώς και των προαναφερθεισών καινοτομιών και πρακτικών[semigr ]

(Τροπολογία 43)

Αιτιολογική σκέψη 33η (νέα)

>Κείμενο μετά την ψηφοφορία στο ΕΚ>

(33η) Το άρθρο 16, παράγραφος 5, της Σύμβασης για την Βιολογική Ποικιλομορφία (Πρόσβαση και μεταφορά τεχνολογίας) ορίζει τα εξής: «ότι τα συμβαλλόμενα μέρη αναγνωρίζοντας ότι οι ευρεσιτεχνίες και τα δικαιώματα πνευματικής ιδιοκτησίας μπορούν να επηρεάσουν την εφαρμογή της παρούσης συμβάσεως συνεργάζονται στο πλαίσιο αυτό σεβόμενα την εθνική νομοθεσία και το διεθνές δίκαιο προκειμένου να διασφαλίσουν ότι τα εν λόγω δικαιώματα υποστηρίζουν και δεν αντιστρατεύονται τους στόχους της»

(Τροπολογία 44)

Αιτιολογική σκέψη 33θ (νέα)

>Κείμενο μετά την ψηφοφορία στο ΕΚ>

(33θ) ότι η τρίτη συνδιάσκεψη των συμβαλλομένων μερών της Συμβάσεως για τη Βιολογική Ποικιλομορφία που πραγματοποιήθηκε το Νοέμβριο του 1996 διαπιστώνει στην απόφαση III/17 ότι «απαιτείται περαιτέρω εργασία προκειμένου να βοηθηθεί η ανάπτυξη μιας κοινής εκτιμήσεως της σχέσεως μεταξύ δικαιωμάτων πνευματικής ιδιοκτησίας και των σχετικών ρυθμίσεων της συμφωνίας για τις συναφείς με το εμπόριο πτυχές των δικαιωμάτων πνευματικής ιδιοκτησίας και της συμβάσεως για τη βιολογική ποικιλομορφία, ιδίως σε θέματα σχετιζόμενα με τη μεταφορά τεχνολογίας και τη διατήρηση και συνεχή χρησιμοποίηση της βιολογικής ποικιλομορφίας και την έντιμη και δίκαιη κατανομή των ωφελειών που προκύπτουν από τη χρησιμοποίηση των γενετικών πηγών, συμπεριλαμβανομένης της προστασίας της τεχνογνωσίας, των καινοτομιών και των πρακτικών των αυτοχθόνων και τοπικών κοινοτήτων που ενσωματώνουν παραδοσιακούς τρόπους ζωής που είναι σημαντικοί για την διατήρηση και συνεχή χρησιμοποίηση της βιολογικής ποικιλομορφίας»[semigr ]

(Τροπολογία 68)

Αιτιολογική σκέψη 33ι (νέα)

>Κείμενο μετά την ψηφοφορία στο ΕΚ>

(33ι) ότι οι ευθύνες και οι δεσμεύσεις που ανέλαβαν τα κράτη μέλη μέσω της Σύμβασης για τη Βιοποικιλότητα, συμπεριλαμβανομένων των προαναφερόμενων αρχών, θα αναγνωριστούν και θα αντανακλώνται στην εφαρμογή της παρούσας οδηγίας και της συναφούς νομοθεσίας για τις ευρεσιτεχνίες στον τομέα της βιοτεχνολογίας[semigr ]

(Τροπολογία 67)

Άρθρο 1, παράγραφος 2

>Αρχικό κείμενο>

2. Η παρούσα οδηγία δεν επηρεάζει τις εθνικές και την κοινοτική νομοθεσία περί ελέγχου της έρευνας και περί της χρησιμοποιήσεως ή της εμπορίας των αποτελεσμάτων της.

>Κείμενο μετά την ψηφοφορία στο ΕΚ>

2. Η παρούσα οδηγία δεν θίγει τα δικαιώματα και τις υποχρεώσεις των κρατών μελών που απορρέουν από διεθνείς συμφωνίες, και ιδίως τη Σύμβαση για τη Βιοποικιλότητα και τη συμφωνία TRIPS.

(Τροπολογία 48)

Άρθρο 2

>Κείμενο μετά την ψηφοφορία στο ΕΚ>

1. Εφευρέσεις οι οποίες είναι νέες, αφορούν εφευρετική δραστηριότητα και έχουν βιομηχανική εφαρμογή, μπορούν επίσης να αποτελέσουν αντικείμενο ευρεσιτεχνίας αν έχουν ως αντικείμενο ένα προϊόν που αποτελείται από βιολογικό υλικό, ή μια μέθοδο για την παραγωγή, μεταποίηση ή χρησιμοποίηση βιολογικού υλικού.

>Αρχικό κείμενο>

1. Ως «βιολογικό υλικό» νοείται κάθε υλικό το οποίο περιέχει γενετικές πληροφορίες και το οποίο είναι ικανό προς αυτοαναπαραγωγή ή προς αναπαραγωγή μέσα σε ένα βιολογικό σύστημα.

>Κείμενο μετά την ψηφοφορία στο ΕΚ>

2. «Βιολογικό υλικό» είναι το υλικό που περιέχει γενετικές πληροφορίες και μπορεί να αυτοαναπαραχθεί ή να αναπαραχθεί μέσα σε ένα βιολογικό σύστημα.

>Κείμενο μετά την ψηφοφορία στο ΕΚ>

3. Βιολογικό υλικό το οποίο έχει απομονωθεί ή παραχθεί από το φυσικό του περιβάλλον με τη βοήθεια τεχνικής μεθόδου μπορεί να αποτελεί αντικείμενο εφεύρεσης ακόμη και στην περίπτωση που προϋπήρχε στη φύση.

>Αρχικό κείμενο>

2. Ως «μικροβιολογική μέθοδος» νοείται κάθε μέθοδος που χρησιμοποιεί μικροβιολογικό υλικό ή επεμβαίνει σε μικροβιολογικό υλικό ή παράγει μικροβιολογικό υλικό. Μια μέθοδος αποτελούμενη από διαδοχικά στάδια ισοδυναμεί με μικροβιολογική μέθοδο όταν τουλάχιστον ένα από τα βασικά της στάδια είναι μικροβιολογικό.

>Κείμενο μετά την ψηφοφορία στο ΕΚ>

4. Μικροβιολογική διαδικασία είναι κάθε διαδικασία κατά την οποία χρησιμοποιείται μικροβιολογικό υλικό, πραγματοποιείται επέμβαση σε μικροβιολογικό υλικό ή αναπτύσσεται μικροβιολογικό υλικό.

>Αρχικό κείμενο>

3. Ως «κυρίως βιολογική μέθοδος παραγωγής φυτών ή ζώων» νοείται κάθε μέθοδος η οποία, λαμβανομένη ως σύνολο, απαντάται στη φύση ή δεν αποτελεί παρά φυσική μέθοδο αναπαραγωγής φυτών ή ζώων.

>Κείμενο μετά την ψηφοφορία στο ΕΚ>

5. Μια διαδικασία παραγωγής φυτών ή ζώων είναι κυρίως βιολογική, αν περιλαμβάνει αναπαραγωγή και επιλογή.

>Κείμενο μετά την ψηφοφορία στο ΕΚ>

6. Η έννοια της φυτικής ποικιλίας ορίζεται από τη νομοθεσία περί του δικαιώματος προστασίας των ειδών.

(Τροπολογία 47)

Άρθρο 2β (νέο)

>Κείμενο μετά την ψηφοφορία στο ΕΚ>

Άρθρο 2α

1. Δεν καλύπτονται από διπλώματα ευρεσιτεχνίας

>Κείμενο μετά την ψηφοφορία στο ΕΚ>

α. φυτικές ποικιλίες και φυλές ζώων,

>Κείμενο μετά την ψηφοφορία στο ΕΚ>

β. κυρίως βιολογικές μέθοδοι για τη διασταύρωση φυτών ή ζώων,

>Κείμενο μετά την ψηφοφορία στο ΕΚ>

2. Για εφευρέσεις των οποίων το αντικείμενο αφορά φυτά ή ζώα μπορεί να δοθεί δίπλωμα ευρεσιτεχνίας εάν η δυνατότητα τεχνικής εφαρμογής της εφεύρεσης δεν περιορίζεται σε ορισμένη φυτική ποικιλία ή φυλή ζώου[semigr ]

>Κείμενο μετά την ψηφοφορία στο ΕΚ>

3. Η παράγραφος 1α) δεν θίγει τη δυνατότητα χορήγησης διπλώματος ευρεσιτεχνίας για εφευρέσεις που έχουν ως αντικείμενο μικροβιολογικές ή λοιπές τεχνικές μεθόδους ή προϊόν που παράγεται μέσω τέτοιων μεθόδων.

(Τροπολογίες 100 και 49)

Άρθρο 3

>Αρχικό κείμενο>

1. Το ανθρώπινο σώμα και τα επί μέρους στοιχεία του στη φυσική τους κατάσταση δεν θεωρούνται εφευρέσεις επιδεκτικές κατοχύρωσης με διπλώματα ευρεσιτεχνίας.

2. Με την επιφύλαξη της παραγράφου 1, το αντικείμενο μιας εφεύρεσης επιδεκτικής βιομηχανικής εφαρμογής το οποίο αφορά ένα στοιχείο το οποίο έχει απομονωθεί από το ανθρώπινο σώμα ή παραχθεί με τεχνική μέθοδο είναι επιδεκτικό κατοχύρωσης με δίπλωμα ευρεσιτεχνίας ακόμα και αν η δομή του εν λόγω στοιχείου είναι η ίδια με εκείνην ενός φυσικού στοιχείου.

>Κείμενο μετά την ψηφοφορία στο ΕΚ>

1. Το ανθρώπινο σώμα, στα διάφορα στάδια του σχηματισμού και της ανάπτυξής του, καθώς και η απλή ανακάλυψη ενός από τα επί μέρους στοιχεία του συμπεριλαμβανομένης της ακολουθίας ή της μερικής ακολουθίας ενός γονιδίου δεν μπορούν να αποτελούν εφευρέσεις επιδεκτικές κατοχύρωσης με διπλώματα ευρεσιτεχνίας.

2. Ένα στοιχείο που έχει απομονωθεί από το ανθρώπινο σώμα ή που έχει παραχθεί με άλλα μέσα από τεχνική διαδικασία, συμπεριλαμβανομένης της δομής ή της μερικής δομής ενός γονιδίου, μπορεί να αποτελεί εφεύρεση επιδεκτική κατοχύρωσης με δίπλωμα ευρεσιτεχνίας ακόμα και αν η δομή του εν λόγω στοιχείου είναι η ίδια με εκείνην ενός φυσικού στοιχείου.

3. Η συγκεκριμένη βιομηχανική χρήση μιας ακολουθίας ή μερικής ακολουθίας ανθρωπίνου γενώματος πρέπει να αναφέρεται στην αίτηση για απόκτηση διπλώματος ευρεσιτεχνίας.

(Τροπολογία 50)

Άρθρο 4

>Αρχικό κείμενο>

Άρθρο 4

1. Το αντικείμενο μιας εφεύρεσης δεν εξαιρείται της κατοχύρωσης με δίπλωμα ευρεσιτεχνίας για τον μόνο λόγο ότι συντίθεται από βιολογικό υλικό, ότι χρησιμοποιεί τέτοιο υλικό ή εφαρμόζεται σε αυτό.

2. Το βιολογικό υλικό, συμπεριλαμβανομένων των φυτών και των ζώων καθώς και των τμημάτων φυτών και ζώων που έχουν παραχθεί με μέθοδο η οποία δεν είναι κυρίως βιολογική, με εξαίρεση τις φυτικές ποικιλίες ή τις φυλές των ζώων καθαυτές, είναι επιδεκτικό κατοχύρωσης με δίπλωμα ευρεσιτεχνίας.

>Κείμενο μετά την ψηφοφορία στο ΕΚ>

Διαγράφεται

(Τροπολογία 51)

Άρθρο 5

>Αρχικό κείμενο>

Άρθρο 5

Οι μικροβιολογικές μέθοδοι καθώς και τα προϊόντα που παράγονται με αυτές είναι επιδεκτικές κατοχύρωσης με δίπλωμα ευρεσιτεχνίας.

>Κείμενο μετά την ψηφοφορία στο ΕΚ>

Διαγράφεται

(Τροπολογία 52)

Άρθρο 6

>Αρχικό κείμενο>

Άρθρο 6

Οι κυρίως βιολογικές μέθοδοι παραγωγής φυτών ή ζώων δεν είναι επιδεκτικές κατοχύρωσης με δίπλωμα ευρεσιτεχνίας.

>Κείμενο μετά την ψηφοφορία στο ΕΚ>

Διαγράφεται

(Τροπολογία 53)

Άρθρο 7

>Αρχικό κείμενο>

Άρθρο 7

Οι χρήσεις φυτικών ποικιλιών ή φυλών ζώων και οι μέθοδοι παραγωγής τους, εκτός από τις κυρίως βιολογικές μεθόδους παραγωγής φυτών και ζώων, είναι επιδεκτικές κατοχύρωσης με δίπλωμα ευρεσιτεχνίας.

>Κείμενο μετά την ψηφοφορία στο ΕΚ>

Διαγράφεται

(Τροπολογία 54)

Άρθρο 8

>Αρχικό κείμενο>

Άρθρο 8

Μια εφεύρεση που αφορά βιολογικό υλικό δεν μπορεί να θεωρηθεί ως ανακάλυψη ή ως στερούμενη χαρακτήρα καινοτομίας για το μόνο λόγο ότι το εν λόγω υλικό προϋπήρχε στη φύση.

>Κείμενο μετά την ψηφοφορία στο ΕΚ>

Διαγράφεται

(Τροπολογία 76/αναθ.)

Άρθρο 8α (νέο)

>Κείμενο μετά την ψηφοφορία στο ΕΚ>

Άρθρο 8α

>Κείμενο μετά την ψηφοφορία στο ΕΚ>

1. Εάν το αντικείμενο μίας εφεύρεσης συνίσταται σε βιολογικό υλικό φυτικής ή ζωϊκής προελεύσεως ή εάν χρησιμοποιεί υλικό του είδους αυτού, ένα δίπλωμα ευρεσιτεχνίας για την εφεύρεση αυτή θα χορηγηθεί μόνο εάν στο ενημερωτικό δελτίο της εφεύρεσης αναφέρεται η γεωγραφική προέλευση του χρησιμοποιούμενου υλικού και εφόσον ο αιτών το δίπλωμα ευρεσιτεχνίας παράσχει στοιχεία στις αρμόδιες για την έκδοση του διπλώματος αυτού αρχές που να αποδεικνύουν ότι το υλικό αυτό χρησιμοποιήθηκε τηρουμένων των ισχυουσών στο κράτος προέλευσης νομικών διατάξεων που αφορούν τη νόμιμη πρόσβαση και την εξαγωγή του.

>Κείμενο μετά την ψηφοφορία στο ΕΚ>

2. Εάν το αντικείμενο μιας εφευρέσεως συνίσταται σε βιολογικό υλικό ανθρώπινης προέλευσης ή εάν χρησιμοποιεί υλικό του είδους αυτού, ένα δίπλωμα ευρεσιτεχνίας για την εφεύρεση αυτή θα χορηγηθεί μόνον εφόσον στην αίτηση για την χορήγηση του εν λόγω διπλώματος αναφέρονται το όνομα και η διεύθυνση του ατόμου από το οποίο προέρχεται το υλικό αυτό ή του ή της νομίμου εκπροσώπου του ή των συγγενών του και εφόσον ο υποβάλλων την αίτηση χορήγησης του διπλώματος ευρεσιτεχνίας παράσχει στοιχεία στις αρμόδιες για την έκδοση του διπλώματος αυτού αρχές που να αποδεικνύουν ότι το εν λόγω υλικό χρησιμοποιήθηκε και η αίτηση υπεβλήθη με τη σύμφωνη και αβίαστη γνώμη του ατόμου προέλευσης ή του ή της νομίμου εκπροσώπου του ή των συγγενών του. Τα ονόματα και οι διευθύνσεις του ατόμου προέλευσης, του νομίμου εκπροσώπου και των συγγενών του δεν θα δημοσιοποιούνται από τις αρμόδιες για τη χορήγηση του διπλώματος ευρεσιτεχνίας αρχές.

(Τροπολογία 55)

Άρθρο 9

>Αρχικό κείμενο>

1. Οι εφευρέσεις των οποίων η εκμετάλλευση αντίκειται στη δημόσια τάξη ή στα χρηστά ήθη αποκλείονται της κατοχύρωσης με δίπλωμα ευρεσιτεχνίας η δε εκμετάλλευση δεν μπορεί να θεωρηθεί ως αντικείμενη στη δημόσια τάξη ή στα χρηστά ήθη για το μόνο λόγο ότι απαγορεύεται από νομοθετική ή κανονιστική διάταξη.

>Κείμενο μετά την ψηφοφορία στο ΕΚ>

1. Οι εφευρέσεις των οποίων η εκμετάλλευση ή δημοσίευση αντίκειται στη δημόσια τάξη ή στα χρηστά ήθη αποκλείονται της κατοχύρωσης με δίπλωμα ευρεσιτεχνίας η δε εκμετάλλευση δεν μπορεί να θεωρηθεί ως αντικείμενη στη δημόσια τάξη ή στα χρηστά ήθη για το μόνο λόγο ότι απαγορεύεται από νομοθετική ή κανονιστική διάταξη.

>Αρχικό κείμενο>

2. Βάσει της παραγράφου 1, δεν κατοχυρώνονται με δίπλωμα ευρεσιτεχνίας:

>Κείμενο μετά την ψηφοφορία στο ΕΚ>

2. Βάσει της παραγράφου 1, δεν κατοχυρώνονται με δίπλωμα ευρεσιτεχνίας:

>Αρχικό κείμενο>

α) οι μέθοδοι βλαστικής γονιδιακής θεραπείας του ανθρώπινου σώματος[semigr ]

>Κείμενο μετά την ψηφοφορία στο ΕΚ>

α) οι μέθοδοι κλωνοποίησης για την αναπαραγωγή του ανθρώπου[semigr ]

>Κείμενο μετά την ψηφοφορία στο ΕΚ>

αα) οι μέθοδοι τροποποίησης της βλαστικής γενετικής ταυτότητας του ανθρώπινου όντος[semigr ]

>Αρχικό κείμενο>

β) οι μέθοδοι τροποποίησης της γενετικής ταυτότητας των ζώων που ενδέχεται να προκαλέσουν ταλαιπωρίες και σωματικές αναπηρίες σε αυτά χωρίς ουσιαστικό αντίκρυσμα για τον άνθρωπο ή για τα ζώα, καθώς και τα ζώα που παράγονται με τις μεθόδους αυτές, στο βαθμό που οι ταλαιπωρίες ή οι σωματικές αναπηρίες στις οποίες υποβάλλονται τα ζώα είναι δυσανάλογες σε σχέση με τον επιδιωκόμενο στόχο.

>Κείμενο μετά την ψηφοφορία στο ΕΚ>

β) οι μέθοδοι τροποποίησης της γενετικής ταυτότητας των ζώων που ενδέχεται να προκαλέσουν ταλαιπωρίες και σωματικές αναπηρίες σε αυτά χωρίς ουσιαστικό ιατρικό αντίκρυσμα για τον άνθρωπο ή για τα ζώα, καθώς και τα ζώα που παράγονται με τέτοιες μεθόδους .

>Κείμενο μετά την ψηφοφορία στο ΕΚ>

βα) οι μέθοδοι στο πλαίσιο των οποίων χρησιμοποιούνται τα ανθρώπινα έμβρυα[semigr ]

>Κείμενο μετά την ψηφοφορία στο ΕΚ>

ββ) μέθοδοι για την τεχνητή παραγωγή ανθρωπίνων εμβρύων που περιέχουν τις ίδιες γενετικές πληροφορίες όπως ένα άλλο ανθρώπινο ον ή νεκρό άτομο (κλώνωση ανθρώπου)

(Τροπολογία 78)

Άρθρο 9α (νέο)

>Κείμενο μετά την ψηφοφορία στο ΕΚ>

Άρθρο 9α

Η Επιτροπή Δεοντολογίας θα συγκροτηθεί για να αξιολογήσει τις δεοντολογικές πτυχές της βιοτεχνολογίας και τις χρήσεις της και ιδιαίτερα όσον αφορά τα διπλώματα ευρεσιτεχνίας. Η Επιτροπή θα υποβάλει προτάσεις σχετικά με τη σύνθεση και τις αρμοδιότητες της εν λόγω επιτροπής προτού τεθεί σε ισχύ η περί ης ο λόγος οδηγία.

(Τροπολογία 57)

Άρθρο 10, παράγραφος 2

>Αρχικό κείμενο>

2. Η προστασία που παρέχει ένα δίπλωμα ευρεσιτεχνίας για μέθοδο που επιτρέπει την παραγωγή βιολογικού υλικού το οποίο, ως εκ της εφευρέσεως, διαθέτει συνδεδεμένες ιδιότητες, εκτείνεται στο βιολογικό υλικό που προκύπτει άμεσα από την εν λόγω μέθοδο καθώς και σε οποιοδήποτε άλλο βιολογικό υλικό προκύπτει με αναπαραγωγή ή πολλαπλασιασμό από το βιολογικό υλικό που έχει προκύψει άμεσα υπό την αυτή ή διαφορετική μορφή και το οποίο διαθέτει τις ίδιες με αυτό ιδιότητες. Η εν λόγω προστασία δεν επηρεάζει το ότι βάσει του άρθρου 4, παράγραφος 2 εξαιρούνται της κατοχύρωσης με δίπλωμα ευρεσιτεχνίας κάποιες φυτικές ποικιλίες και φυλές ζώων καθαυτές.

>Κείμενο μετά την ψηφοφορία στο ΕΚ>

2. Η προστασία που παρέχει ένα δίπλωμα ευρεσιτεχνίας για μέθοδο που επιτρέπει την παραγωγή βιολογικού υλικού το οποίο, ως εκ της εφευρέσεως, διαθέτει συνδεδεμένες ιδιότητες, εκτείνεται στο βιολογικό υλικό που προκύπτει άμεσα από την εν λόγω μέθοδο καθώς και σε οποιοδήποτε άλλο βιολογικό υλικό προκύπτει με αναπαραγωγή ή πολλαπλασιασμό από το βιολογικό υλικό που έχει προκύψει άμεσα υπό την αυτή ή διαφορετική μορφή και το οποίο διαθέτει τις ίδιες με αυτό ιδιότητες

(Τροπολογία 58)

Άρθρο 11

>Αρχικό κείμενο>

Η προστασία που παρέχει το δίπλωμα ευρεσιτεχνίας σε ένα προϊόν το οποίο περιέχει ή αποτελείται από γενετικές πληροφορίες εκτείνεται σε κάθε ύλη, με την επιφύλαξη του άρθρου 3, παράγραφος 1, στην οποία ενσωματώνεται το προϊόν και στην οποία περιέχονται και εκφράζονται οι σχετικές γενετικές πληροφορίες.

>Κείμενο μετά την ψηφοφορία στο ΕΚ>

Η προστασία που παρέχει το δίπλωμα ευρεσιτεχνίας σε ένα προϊόν το οποίο περιέχει ή αποτελείται από γενετικές πληροφορίες εκτείνεται σε κάθε ύλη, με την επιφύλαξη του άρθρου 2α, παράγραφος 1 και του άρθρου 3, παράγραφος 1, στην οποία ενσωματώνεται το προϊόν και στην οποία περιέχονται και εκφράζονται οι σχετικές γενετικές πληροφορίες.

(Τροπολογία 95)

Άρθρο 13, παράγραφος 1

>Αρχικό κείμενο>

1. Κατά παρέκκλιση από τα άρθρα 10 και 11, η πώληση υλικού αναπαραγωγής από τον ίδιο τον κάτοχο του διπλώματος ευρεσιτεχνίας ή με την συγκατάθεσή του, σε γεωργό, με σκοπό τη γεωργική εκμετάλλευση, συνεπάγεται ότι ο γεωργός έχει την άδεια να χρησιμοποιήσει το προϊόν της συγκομιδής του για μεταγενέστερη αναπαραγωγή ή πολλαπλασιασμό στην δική του γεωργική εκμετάλλευση, η δε έκταση και οι λεπτομέρειες εφαρμογής της παρεκκλίσεως αυτής είναι αντίστοιχες με τις προβλεπόμενες από το άρθρο 14 του κανονισμού του Συμβουλίου (ΕΚ) 2100/94 της 27ης Ιουλίου 1994.

>Κείμενο μετά την ψηφοφορία στο ΕΚ>

1. Κατά παρέκκλιση από τα άρθρα 10 και 11, η πώληση υλικού αναπαραγωγής από τον ίδιο τον κάτοχο του διπλώματος ευρεσιτεχνίας ή με την συγκατάθεσή του, σε γεωργό, με σκοπό τη γεωργική εκμετάλλευση, συνεπάγεται ότι ο γεωργός έχει την άδεια να χρησιμοποιήσει το προϊόν της συγκομιδής του για μεταγενέστερη αναπαραγωγή ή πολλαπλασιασμό στην δική του γεωργική εκμετάλλευση, η δε έκταση και οι λεπτομέρειες εφαρμογής της παρεκκλίσεως αυτής είναι αντίστοιχες με τις προβλεπόμενες από το άρθρο 14 (1) και (3) του κανονισμού του Συμβουλίου (ΕΚ) 2100/94 της 27ης Ιουλίου 1994. Επίσης η πώληση προϋποθέτει ότι ο γεωργός έχει άδεια να χρησιμοποιήσει το προστατευμένο υλικό αναπαραγωγής για γεωργικούς σκοπούς, συμπεριλαμβανομένης της επαναπώλησης για γεωργική χρήση αλλά όχι την πώληση στο πλαίσιο ή για τους σκοπούς εμπορικής δραστηριότητας αναπαραγωγής φυτών.

(Τροπολογία 59)

Άρθρο 13, παράγραφος 2

>Αρχικό κείμενο>

2. Κατά παρέκκλιση από τα άρθρα 10 και 11, η πώληση ζώων αναπαραγωγής από τον ίδιο τον κάτοχο του διπλώματος ευρεσιτεχνίας ή με την συγκατάθεσή του σε γεωργό συνεπάγεται ότι ο γεωργός έχει την άδεια να χρησιμοποιήσει τα κατοχυρωμένα με δίπλωμα ευρεσιτεχνίας ζώα για αναπαραγωγή στη δική του εκμετάλλευση, προκειμένου να ανανεώσει το ζωϊκό του κεφάλαιο.

>Κείμενο μετά την ψηφοφορία στο ΕΚ>

2. Κατά παρέκκλιση από τα άρθρα 10 και 11, η πώληση ζώων αναπαραγωγής ή άλλου υλικού αναπαραγωγής από τον ίδιο τον κάτοχο του διπλώματος ευρεσιτεχνίας ή με την συγκατάθεσή του σε γεωργό συνεπάγεται ότι ο γεωργός έχει την άδεια να χρησιμοποιήσει τα κατοχυρωμένα με δίπλωμα ευρεσιτεχνίας ζώα για γεωργική χρήση. Η άδεια αυτή περιλαμβάνει την μεταπώληση για αγροτική χρήση, αλλά όχι την πώληση στο πλαίσιο ή με σκοπό εμπορική δραστηριότητα εκτροφής.

(Τροπολογία 60)

Άρθρο 14, παράγραφος 3, σημείο β)

>Αρχικό κείμενο>

β) ότι η εκμετάλλευση της φυτικής ποικιλίας ή εφεύρεσης για την οποία ζητείται η άδεια εκμετάλλευσης επιβάλλεται για λόγους δημοσίου συμφέροντος και ότι η φυτική ποικιλία ή η εφεύρεση συνιστά σημαντική τεχνική πρόοδο.

>Κείμενο μετά την ψηφοφορία στο ΕΚ>

β) ότι η φυσική ποικιλία ή η εφεύρεση συνιστά σημαντική τεχνική πρόοδο.

(Τροπολογία 61)

Άρθρο 14, παράγραφος 4

>Αρχικό κείμενο>

4. Κάθε κράτος μέλος ορίζει την αρμόδια για τη χορήγηση της άδειας εκμετάλλευσης αρχή ή αρχές. Η άδεια εκμετάλλευσης χορηγείται κυρίως για τον εφοδιασμό της αγοράς του κράτους μέλους που τη χορήγησε.

>Κείμενο μετά την ψηφοφορία στο ΕΚ>

4. Κάθε κράτος μέλος ορίζει την αρμόδια για τη χορήγηση της άδειας εκμετάλλευσης αρχή ή αρχές.

(Τροπολογία 62)

Άρθρο 17

>Αρχικό κείμενο>

Άρθρο 17

1. Εάν το αντικείμενο ενός διπλώματος ευρεσιτεχνίας είναι τεχνική μέθοδος για την απόκτηση νέου προϊόντος, κάθε ίδιο προϊόν παραγόμενο από άλλο πρόσωπο εκτός από τον δικαιούχο του διπλώματος ευρεσιτεχνίας τεκμαίρεται, μέχρις αποδείξεως του εναντίου, ότι αποκτήθηκε με τη μέθοδο αυτή.

2. Κατά την απόδειξη του εναντίον, λαμβάνονται υπόψη τα έννομα συμφέροντα του εναγομένου για την προστασία των βιομηχανικών ή επαγγελματικών του απορρήτων.

>Κείμενο μετά την ψηφοφορία στο ΕΚ>

Διαγράφεται

(Τροπολογία 63)

Άρθρο 18, παράγραφος 1, πρώτο εδάφιο

>Αρχικό κείμενο>

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Ιανουαρίου 2000. Πληροφορούν αμέσως την Επιτροπή σχετικά.

>Κείμενο μετά την ψηφοφορία στο ΕΚ>

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Ιανουαρίου 1999.

(Τροπολογία 64)

Άρθρο 18α (νέο)

>Κείμενο μετά την ψηφοφορία στο ΕΚ>

Άρθρο 18α

Κάθε πενταετία μετά την θέση σε ισχύ της παρούσας οδηγίας η Επιτροπή δημοσιεύει έκθεση η οποία θα συνοψίζει τα προβλήματα που συνήντησαν τα κράτη μέλη όσον αφορά τις σχέσεις μεταξύ της εφαρμογής της οδηγίας και των διεθνών συμφωνιών προστασίας των ανθρωπίνων δικαιωμάτων στις οποίες τα κράτη μέλη έχουν προσχωρήσει ή για τη θέσπιση των οποίων έχουν συνεργασθεί. Η έκθεση θα διαβιβάζεται στο Ευρωπαϊκό Κοινοβούλιο και το Συμβούλιο.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου όσον αφορά την έννομη προστασία των βιοτεχνολογικών εφευρέσεων (COM(95)0661 - C4-0063/96 - 95/0350(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(95)0661 - 95/0350(COD))

((ΕΕ C 296 της 8.10.1996, σελ. 4))- Έχοντας υπόψη το άρθρο 189, παρ. 2 της Συνθήκης ΕΚ και το άρθρο 100Α της Συνθήκης ΕΚ, σύμφωνα με τα οποία υπέβαλε την πρότασή της η Επιτροπή (C4- 0063/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών καθώς και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Περιβάλλοντος, Δημόσιας Υγείας και Προστασίας των Καταναλωτών, της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Ανάπτυξης και Συνεργασίας (A4-0222/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.